stanford-oval/wikipedia huggingface dataset:
פינית
דקדוק פיני > הטיית פעלים > טבלת הטיית פעלים בפינית

להלן טבלת הפועל puhua (לדבר) בהווה:
| גוף | סיומת | דוגמה | תרגום לעברית |
| --- | --- | --- | --- |
| אני (minä) | -n | puhun | אני מדבר/ת |
| את/ה(sinä) | -t | puhut | את\ה מדבר\ת |
| הוא/היא (hän) | (הכפלה של התנועה האחרונה) | hän puhuu | הוא מדבר/היא מדברת |
| אנחנו(me) | mme- | puhumme | אנחנו מדברים\מדברות |
| אתם/אתן(te) או את/ה בצורה רשמית | tte- | puhutte | אתם/ן מדברים/ות או את/ה מדבר/ת בצורה רשמית |
| הם מדברים/הן מדברות (he) | -vat | he puhuvat | הם מדברים/הן מדברות |
כינוי הגוף של הגוף הראשון והשני בדרך כלל מושמט, כי הוא כבר ידוע מראש לפי הסיומת של הפועל
למשל במקום minä puhun מספיק להגיד puhun, ויהיה ברור לצד השני בשיחה, שאני מדבר/ת ולא מישהו אחר
דקדוק פיני > הטיית פעלים > הטיית זמן העבר

זמן העבר (אימפרפקטום) בדרך כלל נבנה באמצעות הוספת אות העבר i. הסיומות הן אותן סיומות כמו בהווה:
puhun (אני מדבר/ת) puhuin (דיברתי)
זמן הפרפקט והפלופרקט יורכבו בעזרת פועל העזר olla (להיות) ועם ההטייה של הפועל הבינוני
olen puhunut (דיברתי) olet puhunut (דיברת) ההטיה היא אותה הטיה כמו בהווה. ליודעי האנגלית זה כמו I have spoken, you have spoken
olin puhunut (דיברתי) olit puhunut (דיברת) ההטיה היא אותה הטיה כמו בהווה. ליודעי האנגלית זה כמו I had spoken, you had spoken
ההסבר על השימוש בזמנים אלו מצוין למעלה בדף. לדוברי האנגלית ו\או הגרמנית, יהיה בדרך כלל יותר קל ללמוד ולהבין זמנים אלו.
השפה המדוברת

לפינים שפה מדוברת השונה במקצת מן הכתובה. השפה המדוברת אינה יכולה להיחשב כסלנג מאחר שהיא בשימוש קבוע בקרב האוכלוסייה כולה ונחשבת לתקנית. למעשה השימוש היחיד בשפה הרשמית נעשה בתוכניות טלוויזיה כגון חדשות, ובאירועים רשמיים. בכתב, הפינים משתמשים בדרך כלל בשפה הרשמית.
ההבדל בין השפה הרשמית למדוברת מתאפיין בין היתר בנקודות הבאות:
הטיה וקיצור של מספרים. לדוגמה, Yksi (אחד) הופך ל-Yks.
שימוש בפאסיבי במקום שימוש בגוף ראשון רבים. לדוגמה, Menemme (אנחנו הולכים) הופך ל-Mennään (ניתן לתרגם זאת לאנגלית כ-One goes).
קיצור מילות שייכות וקישור. לדוגמה, Minun (שלי) הופך ל-Mun בשפה המדוברת.
קיצור סיומות. לדוגמה Maassa (בארץ) הופך ל-Maa's.
גם מילים מסוימות משתנות, בדרך כלל באופן קל. דוגמה, Takaisin (חזרה) הופך ל-Takasin.
בשפה המדוברת אין שימוש ב-Hän (הוא/היא) אלא ב-Se שבאנגלית ניתן לתרגמה כ-It.
שפה מנומסת
בניגוד לעמים רבים באירופה, הפינים ממעטים להשתמש בשפה המנומסת. השימוש בה נפוץ רק בפנייה לאח"מים ובאירועים רשמיים מאוד. בשפה המנומסת משתמשים בפינית בגוף שני ברבים, "אתם".
ראו גם

מלחמת השפות הפינית
מיקאל אגריקולה המוכר כ"אבי הפינית הכתובה"
הערות שוליים

1 2 3 4  להוציא מקרים נדירים, בהם נהגה כבשפה המקורית
1 2 3 4  לא בקביעות
↑  סטנדרטית, האות מייצגת [d], אך ילידית הוא מבוטא כנ"ל; בניבים מערביים קיימת ההגייה [ɾ]
↑  להוציא ניבים בודדים, /f/ מוחלפת ל-[ʋ]; אף למילים שאולות מודרניות ישנן חלופות כתיבה בהן F מוחלפת ב-V‏, כגון Asvaltti (אספלט) ← Asfaltti
↑  נהגה ילידית בצרופים nk ו-ng ‏כצליל /ŋ/ - נו"ן במילה "אנגליה" - כשבצירוף השני (בלבד) נהגה ארוך יותר [ŋː] וללא ה-g
↑  הצירוף qu במילים זרות מוחלף לרוב ב-kv
↑  לאות זו ואריאציה נדירה š המופיעה במילים שאולות מודרניות כדי לייצג /ʃ/ אך לרוב נהגית [s]. לרוב מוחלפת האות בצירוף sh או אף ב-s רגילה
↑  מעשית, הצליל הנפוץ הוא [t̪] תחת [t] - כך גם הגיית האות d לעיל
↑  מופיע במילים ילידיות כואריאציה קדומה ל-V או בשמות פרטיים ומשפחתיים נדירים
↑  לאות זו ואריאציה נדירה ž המופיעה שלא בקביעות במילים שאולות ובשמות פרטיים כדי לייצג /ʒ/ אך ההגייה עשויה להשתנות. לרוב מוחלפת האות בצירוף zh
1 2  1
1 2  2
↑  הכפלת התנועה הקודמת מובילה לתנועה קצרה, ולא לתנועה ארוכה או לדיפתונג
↑  סיומת זו תקפה להרמוניית התנועות, כלומר במקום a יכולה להיות גם ä במקרים אחרים
↑  הפועל הבינוני מציין את צורת הסביל של הפועל בהווה. לדוגמה- לדבר- מדובר בפינית אומרים בתרגום מילולי "הייתי מדובר" כשמתכוונים ל"דיברתי" בצורת הפרפקט והפלופרקט
| --- | --- |
בקרת זהויות :  NLI: 987007533393905171  BnF: cb11931411g (data)  GND: 4124978-1  LCCN: sh85048412  LNB: 000048568  NDL: 00563216  NKC: ph120253
נורה גרינברג

| --- | --- |

 לידה:  28 בדצמבר 1950 (בת 73) בואנוס איירס, ארגנטינה 
 מדינה:  ישראל 
 מפלגה:  מרצ 
 
נורה גרינברג (נולדה ב-28 בדצמבר 1950) היא פעילה בולטת בקהילת הטרנסג'נדרים והטרנסקסואלים בישראל. בעבר כיהנה כיושבת ראש אגודת הלהט"ב בישראל.
ביוגרפיה

גרינברג נולדה כזכר בבואנוס איירס שבארגנטינה ועלתה לישראל בצעירותה, למדה היסטוריה ופילוסופיה באוניברסיטה העברית. היא נישאה והביאה לעולם שני ילדים. גרינברג ניהלה בחברת הייטק, תוך שהיא מדחיקה את זהותה המגדרית, ובשנת 2001, לאחר תהפוכות רבות, התגרשה ועברה ניתוח להתאמה מגדרית.
לגרינברג פעילות ציבורית ענפה לטובת קהילות הלהט"ב בכלל ולמען ציבור הטרנסג'נדרים והטראנסקסואלים בפרט. בשנים 2001–2004 כיהנה כחברה בוועד "אגודת ההומואים, הלסביות, הביסקסואלים והטרנסג'נדרים", תחילה כנציגת הטרנסג'נדרים ולאחר מכן כיו"ר האגודה, ובכך הייתה יושבת הראש הטרנסג'נדרית הראשונה בעולם של ארגון להט"בי. לאחר שסיימה את תפקידה התנדבה בארגון חוש"ן והרצתה בפני תלמידים, מורים ואנשי טיפול שונים, עד שפרשה גם ממנו לאחר כשנה. הודות לפעילותה הציבורית שינה משרד הפנים בשנת 2004 נוהל שאסר על טרנסקסואלים וטרנסג'נדרים לשנות את שמם לשם המזוהה כשייך למין שונה מהמין המצוין בתעודת הזהות.
נוסף לכך, עוסקת גרינברג בתמיכה וייעוץ לטרנסקסואלים וטרנסג'נדרים, ובעיקר למתבגרים ובני נוער ולמשפחותיהם. כחלק מעבודת הייעוץ שלה, הקימה ב-2004 קבוצת תמיכה לנוער ומתבגרים טרנסג'נדרים שהייתה מסגרת התמיכה היחידה בארץ לאוכלוסייה זאת. קבוצה זו היוותה את התשתית לקבוצות תמיכה נוספות לנוער טרנס שהוקמו במסגרת איגי.
בבחירות לכנסת השבע עשרה הוצבה גרינברג במקום ה-91 הסמלי ברשימת מפלגת מרצ לכנסת.
גרינברג הוזמנה להשתתף כנציגת הציבור הטרנסקסואלי בוועדה לבדיקת הנוהל לביצוע ניתוחים לשינוי מין שהקים משרד הבריאות בשנת 2008. בשנת 2013, קבלה גרינברג את אות ההוקרה של ארגוני הלהט"ב
ביוני 2015 במלאת 40 שנה לאגודת הלהט"ב זכתה גרינברג להיכלל בין 40 המשפיעים בתולדות קהילת הלהט"ב.
גרינברג חברת המועצה הציבורית של ארגון בצלם.
הערות שוליים

↑  תולי שרגאי‏, טרנסקסואלית, 50, גרושה+2, בכירה בהיי טק, באתר וואלה, 20 ביוני 2001
↑  דני זאק, ‏נורה גרינברג קיבלה את אות יקירת הקהילה לשנת 2013, באתר ‏מאקו‏, 23 במאי 2013
↑  ג'ורג' אבני ושיר נחמיאס, ‏היכל הקהילה 2015: 40 המשפיעים בתולדות הקהילה, באתר ‏מאקו‏, 7 ביוני 2015
↑  המועצה הציבורית, באתר בצלם
הפשיטה על מפרץ סודה

הפשיטה על מפרץ סודה הייתה תקיפה של סירות נפץ מהצי המלכותי האיטלקי על כלי שיט של הצי המלכותי הבריטי, במפרץ סודה כרתים, בשעות הראשונות של 26 במרץ 1941. סירות הנפץ שוגרו על ידי המשחתות "פרנצ'סקו קריספי" ו"קווינטינו סלה" בקרבת הכניסה למפרץ. לאחר חדירת מצופי החסימה, תקפו סירות הנפץ את הסיירת הכבדה "אה"מ יורק", את המכלית הנורווגית "פריקלס" וכלי שיט נוספים. כלי השיט הוטבעו במים רדודים על ידי מטעני הנפץ ולבסוף אבדו.
רקע

סודה הוא נמל מוגן באופן טבעי בחוף הצפון מערבי של האי. הוא נבחר כמטרה על ידי השייטת העשירית מספר חודשים קודם לכן בגלל הפעילות הימית הכמעט רציפה של בעלות הברית שם. סיור אוויר איטלקי הבחין במספר אוניות מלחמה וספינות עזר עוגנות במפרץ סודה, כרתים.
ב-25 במרץ 1941 יצאו המשחתות האיטלקיות פרנצ'סקו קריספי וקווינטינו סלה מהאי לרוס בים האגאי בלילה, כל אחת נושאת שלושה סירות לחימה של השייטת העשירית שזכו לכינוי באיטלקית "ברצ'ינו" - סירה קטנה. כל "סירה קטנה" נשאה 300 ק"ג מטען נפץ בחרטומה. סירות הנפץ צוידו במיוחד כדי לפלס את דרכם דרך מכשולים כגון רשתות נגד טורפדו. הנהג היה מנתב את כלי השיט במסלול התנגשות לספינת המטרה, והיה עליו לקפוץ מסירתו לפני פגיעה ופיצוץ ראש נפץ.
המתקפה

בשעה 23:30 שוגרו סירות הנפץ על ידי המשחתות במרחק 10 מיל ימי ממפרץ סודה. לאחר שנכנסו למפרץ, זיהו הסירות, בפיקודו של סרן לואיגי פאג'יוני, את מטרותיהן: הסיירת הכבדה "אה"מ יורק", מכלית גדולה "פריקלס" הנורווגית של 8300 טון, מכלית נוספת וספינת משא.
בשעה 4:46, פגעו שתי סירות נפץ במרכז "אה"מ יורק", והציפו את הדוודים והמחסנים האחוריים שלה. הסיירת הונחתה לחוף על ידי הצוות שלה כדי להימנע מהתהפכות. שני ימאים בריטים נהרגו מהפיצוצים. המכלית "פריקלס" ניזוקה קשות ושקעה לקרקעית. המכלית השנייה וספינת המשא הוטבעו, על פי מקורות איטלקיים. על פי דיווחים בריטיים, החטיאה אחת מסירות הנפץ את המטרות המיועדות ונתקעה על החוף. התותחים נגד מטוסים של הבסיס פתחו באש באופן אקראי, מתוך מחשבה שהבסיס נמצא תחת מתקפה אווירית.
לתוקפים לא תוכנן חילוץ. המשחתות האיטלקיות התרחקו וכל ששת המלחים האיטלקים: לואיג'י פאג'וני, אלסיו דה ויטו, אמיליו ברברי, אנג'לו קבריני, טוליו טדשי ולינו בקטי, נפלו בשבי הבריטי.
לאחר המתקפה

"אה"מ יורק" הושבתה והועלתה לחוף במים רדודים. תותחים הנ"מ שלה עדיין סיפקו הגנה אווירית לנמל. ב-21 במרץ נהרגו שני צוללנים, בעת שהעריכו נזק, כתוצאה מפיצוץ קרוב במהלך תקיפה אווירית. פעולת ההנצלה כללה הפעלת צוללת "אה"מ רובר", שנשלחה מאלכסנדריה כדי לסייע ל"יורק" עם חשמל, אך עקב עוצמת התקיפות האוויריות, נאלצה הצוללת לחזור למצרים. השייטת פונתה מסודה ותותחי האונייה נהרסו עם מטעני פיצוץ על ידי הצוות לפני הכיבוש הגרמני של כרתים.
המכלית "פריקלס" נלקחה בגרירה לאלכסנדריה על ידי משחתות בריטיות. אך ב-14 באפריל 1941, במהלך סערה בהיותה בדרך, נשברה לשניים וטבעה.
טביעת "אה"מ יורק" הייתה מקור למחלוקת בין הצי המלכותי האיטלקי וחיל האוויר הגרמני על הקרדיט על טביעתה. העניין נפתר על ידי רישומי מלחמה בריטיים ועל ידי יומן מלחמה של הספינה עצמה, שנתפס על ידי קציני הצי האיטלקי שעלו על הסיירת הטבועה למחצה. האיטלקים תפסו את ההודעה הימית הבאה מקפטן פורטל לקצין ההנדסה הראשי שלו: ”בבקשה קח הצהרות מכל האנשים שהיו בחדרי דוודים ומנועים כשהספינה נפגעה גם מכל גברים שיכולים להעיד על הר"ע שאבדו, בהיותם בחדר המכונות. אני רוצה שגם אתה תעשה הערות כלליות עכשיו, בזמן שהאירועים טריים בתודעתכם, של רצף דיווחי נזקים והערכות ככל שחלף הזמן. גם יומן אירועים מאז שהתחלנו לשאוב החוצה.”
לאחר המלחמה, הוצף הגוף של "אה"מ יורק" ונגרר לבארי באיטליה. שם נגרטה על ידי מחדש אוניות איטלקי במרץ 1952.
גלריה

שבר אה"מ יורק והטרפדת האיטלקית "סיריו" הקשורה לידה.
סירת נפץ איטלקית מדגם הסירות שהשתתפו בתקיפה. נתפסה במלטה, 1941.
האוניות "יורק" ו"פריקלס" פגועות ובהחפה. סירה מעופפת סנדרלנד נוחתת ביניהם.
משחתת איטלקית "סלה", אחת המשחתות שהובילה את סירות הנפץ.
קריאה נוספת

ויליאם שופילד, "קרבות ראשונים של אנשי צפרדע" ספרו של אל"ם בדימוס מצי ארצות הברית. ISBN 0-8283-2088-8
ג'ק גרין ואלסנדרו מסיגני, "המלחמה הימית בים התיכון, 1940-1943", הוצאת צ'טהם, לונדון, 1998. ISBN 1-86176-057-4
יוניו ולריו בורגזה, "שדי ים", הוצאת מערכות, 1979. ספר זה חולק למסיימי קורס לוחם ימי בשייטת 13.
מארק אנטוניו ברגדין, "הצי האיטלקי במלחמת העולם השנייה" הוצאת המכון הימי של ארצות הברית, אנאפוליס, 1957. ISBN 0-405-13031-7
ג'יימס סדקוביץ', "הצי האיטלקי במלחמת העולם השנייה" הוצאת גרינווד 1994
הערות שוליים

↑  Borghese, עמוד 77
1 2 3  Greene & Massignani, page 141
↑  סדקוביץ', עמוד 25
↑  Borghese, עמ' 81-82
↑  בורגזה, עמוד 80
↑  בורגזה, עמוד 82
1 2  בורגזה, עמ' 83-84
↑  "HMS York (90) [+1941 ]". wrecksite.eu.{{cite web}}:  תחזוקה - ציטוט: url-status (link)
↑  "Naval Events - 10 אפריל 1941". www.naval-history.net. נבדק ב-2021-03-26.{{cite web}}:  תחזוקה - ציטוט: url-status (link)
↑  י.ו. בורגזה, עמוד 83
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הפשיטה על מפרץ סודה".
מירדף (שיר)

"מירדף" הוא שיר שהוקלט על ידי הזמרת הישראלית חוה אלברשטיין. הוא יצא לאור במאי 1969, על ידי חברת התקליטים CBS, כסינגל מתוך אלבום האולפן השמיני שלה, מירדף (1970). כמו כן, הופץ "מירדף" כסינגל כפול לצד "גשר אלנבי" שבוצע על ידי הזמר יהורם גאון.
השיר הגיע למקום החמישי במצעד של הגל הקל. השיר נכתב עבור סרטו של מיכה שגריר "המלחמה לאחר המלחמה".
רקע וכתיבה

השיר נכתב על ידי ירון לונדון והולחן והופק על ידי נחום היימן. את השיר כתב לונדון על הלחימה בארץ המרדפים. לפי כתבה שפורסמה במקור ראשון, מיכה שגריר ביקש מהיימן להלחין עבורו את השיר בלחן בקצב מהיר מאוד, כדי ”ליצור תחושת חנק וקוצר נשימה של מרדף מתמשך”. התוצר המוגמר היה שיר קשה לביצוע ועל כן, נבחרה אלברשטיין לבצעו.
במרוצת השנים הביע לונדון הסתייגות חריפה מהשיר, הביע חרטה על כתיבתו וכינה אותו ”פשיסטי, פטישיסטי ומיליטריסטי, שיר של פולחן דם ואדמה”.
הצלחה

ב-25 במאי 1969 נכנס השיר לראשונה למצעד הפזמונים השבועי של הגל הקל במקום העשירי. ב-1 ביוני עלה למקום התשיעי לפי נתונים שפורסמו. בהמשך הצעידה, הגיע בשיאו למקום החמישי. הוא יצא מהמצעד בסוף יולי 1969. במצעד השנתי של גלי צה"ל שפורסם ב-1969 דורג "מירדף" במקום ה-21.
במצעד של המדינה דורג "מירדף" במקום ה-308.
מיקומי שיא

|   ‏‏‏  מצעדים ודירוגים (1969)> מדינה |   ‏‏‏  מצעדים ודירוגים (1969)> מצעד |   ‏‏‏  מצעדים ודירוגים (1969)> מיקום שיא |   ‏‏‏  מצעדים ודירוגים (1969)>  |
| --- | --- | --- | --- |
|  ישראל | הגל הקל | 5 |  |
|   ‏‏‏  מצעדי סוף שנה (1969)> מדינה |   ‏‏‏  מצעדי סוף שנה (1969)> מצעד |   ‏‏‏  מצעדי סוף שנה (1969)> מיקום שיא |   ‏‏‏  מצעדי סוף שנה (1969)>  |
| --- | --- | --- | --- |
|  ישראל | גלי צה"ל | 21 |  |
|  ישראל | קול ישראל | 15 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ישראל | המצעד של המדינה | 308 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | מאי 1969 | תקליט 12 אינץ' | NMC |  |
הערות שוליים

1 2 3 4 5 6 7  מרדף – פזמונט, באתר pizmonet.co.il
1 2 3  "לרדוף בעקבי התקוות": נותרה עבודה רוחנית עד שנגיע לטוּב הארץ, באתר www.makorrishon.co.il
↑  heitner, פינתי השבועית ברדיו: מרדף, באתר הבלוג של אורי הייטנר, ‏2011-08-22
↑  25.5.1969 – פזמונט, באתר pizmonet.co.il
↑  1.6.1969 – פזמונט, באתר pizmonet.co.il
↑  22.6.1969 – פזמונט, באתר pizmonet.co.il
↑  28.7.1969 – פזמונט, באתר pizmonet.co.il
↑  תשכ"ט (גלי צה"ל) – פזמונט, באתר pizmonet.co.il
↑  המצעד של המדינה – פזמונט, באתר pizmonet.co.il
| חוה אלברשטיין |
| --- | --- | --- |
| אלבומי אולפן | "האבן מיר א ניגונדל" • "שירי עם ביידיש" • "בשירים עבריים" • "צעצועיה של אסנת" • "מות הפרפר" • "שירי רחל" • "אנדנדינו" • "מארגאריטקעלעך" • "מירדף" • "משירי ארץ אהבתי" • "לאט, לאט, לאט" • "חוה ועודד בארץ הקסמים" • "לו יהי" • "חוה אלברשטיין והפלטינה" • "כמו צמח בר" • "טיקיליטון" • "צוללת צברית" • "הלילה הוא שירים" • "קרוסלה" • "התבהרות" • "קרוסלה 2" • "קרסולה לחגים" • "מה קרה בארץ מי" • "אני הולכת אליי" • "חוה זינגט יידיש" • "שיר במתנה" • "קולות" • "שירו אחרי" • "נמל בית" • "מהגרים" • "עוד שירים ביידיש" • "הצורך במילה, הצורך בשתיקה" • "לונדון" • "האהבה מאלתרת" • The Man I Love • "מארגאריטקעלעך" • "דירה אחת" • "יונת האהבה" • The Well‏ • Foreign letters • "מוצאי חג" • "קוקוס" • "לעמעלע" • "שביל החלב – שירי ערש" • "טבע האדם" • "ברוך הבא" • "ילדת טבע" • "ואיך אצלך" • "סרנדה" • "בוא המורה" • "ערב אחר" |  |
| מיני-אלבומים | "התגלית החדשה בשירי נחום היימן" • "אין יידישע פאלקס-לידער" • "צעצועיה של אסנת" • "ירושלים של זהב" • "טוביה ושבע בנותיו" • "הבבה ימימה" |  |
| אלבומי אוסף | "להיטי זהב" • "משירי ארץ אהבתי – האוסף הראשון" • "החיטה צומחת שוב – האוסף השני" • "אדבר איתך" • Crazy Flower: A Collection‏ • Yiddish Songs • "תיכף אשוב" • "סיפור אינטימי" • "עץ הכוכבים" • "סיפור חיים – אנתולוגיית שירי משוררים" |  |
| אלבומי הופעה | "בתכנית יחיד – חלק א'" • "בתכנית יחיד – חלק ב'" • "חוה והגיטרה – הופעה חיה בצוותא" • "בהופעה חיה – מבחר שירים מתוך המופע "לונדון"" • "בהופעה" • "חוה שרה ושלומי מנגן – בהופעה (Live)" |  |
| מארזי תקליטורים | "האוסף" • "חוה אלברשטיין שרה לילדים" • "השנים הראשונות" |  |
| חוה אלברשטיין – סינגלים |
| --- | --- | --- |
| שנות ה-60 | "בא אלי נער" |  |
| שנות ה-70 | "מירדף" |  |
שנות ה-80: 
שנות ה-90: 
שנות האלפיים: 
2010–2019: 
שנות ה-2020: 
| סינגלים אחרים | "נחל התנינים" • "נשים רוקדות" • "ליידי גודייבה" • "הנביא" • "שיר לאוהבים הנבונים" • "לא ידע איש מי היא" • "נפט" • "אמא אל תהיי עצובה" • "לו ידעת" • "ספינתנו" • "תרגיל בהתעוררות" • "אין לך זכות חנינה בעולם" |  |
| שירים | "רבנו תם" • "מקהלה עליזה" • "פרח הלילך" • "כנרת" • "פנס בודד" • "פרחי זהב" • "מה שיש לי לומר לך" • "ירושלים של זהב" • "מות הפרפר" • "חיוכים" • "כפל" • "בשביל אל הבריכות" • "רק על עצמי" • "בגני נטעתיך" • "עקרה" • "אני" • "זמר נוגה" • "אל ארצי" • "מתי" • "ספר שירי" • "שי" • "הבבמה ימימה" |  |
Rumors (שיר של לינדזי לוהן)

Rumors (בעברית: שמועות) הוא סינגל, שהוקלט על ידי הזמרת האמריקאית לינדזי לוהן, מתוך אלבום הבכורה Speak. השיר יצא לאור ב-21 בספטמבר 2004, כסינגל ראשון מתוך האלבום על ידי חברת תקליטים יוניברסל וקזבלנקה רקורדס.
וידאו קליפ

צילום הקליפ בוים על ידי ג'ק נאווה, שהפיק באותה העת את הקליפ ללהיט My Prerogative של בריטני ספירס ונראה לעיני הקהל בפעם הראשונה ב-14 באוקטובר 2004 בערוץ המוזיקה MTV.
בתחילת הקליפ נראית לוהן נעקבת על ידי פפראצי ונכנסת למכונית שלה ומתברר שזוהי כפילה שלה, בהמשך רואים את לוהן נמצאת במועדון ומצולמת על ידי מצלמה, בסצנות מסוימות רואים את לוהן רוקדת בתוך כלוב, מתנשקת עם בחור שאינה מכירה, רוקדת על הבמה עם קבוצת בנות ולקראת סוף הקליפ נראית לוהן מוקפת בפפראצי ובורחת במסוק מהמועדון וכך מסתיים הקליפ.
בשנת 2005 הקליפ היה מועמד בטקס פרסי הווידאו-קליפים של MTV בקטגוריית "קליפ הפופ הטוב ביותר" אך לא זכה.
מצד מבקרי המוזיקה זכה הקליפ לביקורות מעורבות וברובן טובות.
הצלחה במצעדים

מבחינת מצעדים זכה השיר להצלחה נאה, השיר נכנס למקום עשירי באוסטרליה ונשאר במצעד חמישה עשר שבועות וקיבל מעמד זהב (35,000 עותקים), בארצות הברית נכשל השיר ולא נכנס לבילבורד הוט 100 אך בכל זאת קיבל מעמד זהב (500,000 עותקים).
באוסטריה, גרמניה ושווייץ נכנס הסינגל לשלושים המובילים ובמדינות נוספות הגיע לדירוגים גבוהים מהמקום ה-30.
בישראל נכנס השיר למקום הראשון בגלגלצ.
הערות שוליים

1 2  לינדזי לוהן, טאריל ג'קסון, קורי רוני, TJ ג'אקסון
| --- | --- |
בקרת זהויות :  MusicBrainz work: 3bbdb5fd-f3aa-342c-a56f-7d40adbfab08
סימון באנזה

סימון בוקוטה באנזה (בצרפתית: Simon Bokoté Banza; נולד ב-13 באוגוסט 1996 בקריי שבצרפת) הוא כדורגלן קונגולזי-צרפתי המשחק בעמדת החלוץ בטרבזונספור מליגת העל הטורקית בהשאלה מספורטינג בראגה ובנבחרת הרפובליקה הדמוקרטית של קונגו.
קריירת מועדונים

באנזה גדל במחלקות הנוער של US שנטילי, לייווין ולאנס. בשנת 2014 החל לשחק בקבוצת המילואים של לאנס. בשנת 2015 החל לשחק בקבוצה הראשונה של המועדון במסגרת ליגת המשנה הצרפתית.
ב-9 בינואר 2017 הושאל באנזה עד לתום עונת 2016/2017 לבזייה מהליגה הצרפתית השלישית. הוא ערך 11 הופעות ליגה במדי המועדון.
ב-1 באוגוסט 2017 הושאל באנזה לאוניון טיטוס פטאן מליגת העל הלוקסמבורגית למשך עונת 2017/2018. הוא ערך 21 הופעות ליגה במהלך תקופת ההשאלה, בהן הבקיע 13 שערים.
לקראת עונת 2018/2019 חזר באנזה ללאנס. בתום עונת 2019/2020 העפיל עם המועדון לליגת העל הצרפתית. ב-23 באוגוסט 2020 ערך את הופעת הבכורה שלו בליגת העל הצרפתית, בהפסד 2-1 לניס במסגרת המחזור הראשון בליגה לעונת 2020/2021. ב-20 בינואר 2021 הבקיע את שער הבכורה שלו בליגת העל הצרפתית, בניצחון 1-0 על אולימפיק מרסיי במסגרת המחזור התשיעי בליגה. בסך הכל ערך 88 הופעות ליגה במדי המועדון במסגרת שתי הליגות הבכירות בצרפת, בהן הבקיע 16 שערים.
ב-31 באוגוסט 2021 הושאל באנזה לפמליקאו מליגת העל הפורטוגלית למשך עונת 2021/2022. ב-12 בספטמבר ערך את הופעת הבכורה שלו במועדון, בתיקו 2-2 נגד מוריירנסה במסגרת המחזור החמישי בליגה. הוא הבקיע שני שערים במשחק זה. באנזה סיים את תקופת ההשאלה שלו בפמליקאו עם 14 שערים ב-29 הופעות ליגה.
ב-19 ביולי 2022 חתם באנזה על חוזה לחמש שנים בספורטינג בראגה מליגת העל הפורטוגלית. ב-7 באוגוסט ערך את הופעת הבכורה שלו במועדון, בתיקו 3-3 נגד ספורטינג ליסבון במסגרת המחזור הראשון בליגה לעונת 2022/2023. בעונתו הראשונה במועדון ערך 30 הופעות ליגה, בהן הבקיע 11 שערים. בעונתו השנייה במועדון כבש באנזה 21 שערים ב-28 הופעות בליגה.
ב-13 בספטמבר 2024 הושאל לעונה אחת לטרבזונספור מליגת העל הטורקית.
קריירה בינלאומית

באנזה נולד בצרפת להורים מהרפובליקה הדמוקרטית של קונגו. ב-13 באוקטובר 2023 ערך את הופעת הבכורה שלו בנבחרת הרפובליקה הדמוקרטית של קונגו, בתיקו 1-1 נגד נבחרת ניו זילנד במשחק ידידות.
נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023.
הערות שוליים

↑  Football / National : Béziers recrute l'attaquant du RC Lens Simon Banza באתר Midi Libre, ‏ 9 בינואר 2017 (בצרפתית)
↑  Simon Banza no Union Titus Pétange por empréstimo do Lens באתר Luxemburger Wort, ‏ 1 באוגוסט 2017 (בפורטוגזית)
↑  Simon Banza reforça ataque do Famalicão באתר O Minho, ‏ 31 באוגוסט 2021 (בפורטוגזית)
↑  Avançado Simon Banza reforça Sp. Braga באתר Diário de Notícias, ‏ 19 ביולי 2022 (בפורטוגזית)
↑  Sp. Braga garante Simon Banza por três milhões de euros באתר Mais Futebol, ‏ 19 ביולי 2022 (בפורטוגזית)
↑  Trabzonspor, Simon Banza ile 1 yıllık sözleşme imzaladı, www.aa.com.tr
↑  Ligue 2 française : des RD-Congolais de souche titulaires en clubs en première journée באתר Agence d'Information d'Afrique Centrale, ‏ 3 באוגוסט 2016 (בצרפתית)
↑  CAN 2023 : Liste des Léopards בחשבון הפייסבוק הרשמי של התאחדות הכדורגל הקונגולזית, 27 בדצמבר 2023 (בצרפתית)
| נבחרת הרפובליקה הדמוקרטית של קונגו – גביע אפריקה לאומות 2023 |
| --- | --- | --- |
|  1 אמפסי •  2 באקה •  3  •  4 בייה •  5 בטובינסיקה •  6 צ'יבולה •  7 דיאנגאנה •  8 מוטוסמי •  9  •  10 בונגונדה •   11 סילאס •  12 ז'. קיימבה • 13 אליה •  14 קאקוטה • 15 בושירי • 16 ברטו • 17 בקאמבו • 18 פיקל • 19 מיילה • 20 ויסה • 21 סיאדי • 22 אמבמבה • 23 באנזה • 24 קאלולו • 25 א. קיימבה • 26 מסואקו • מאמן: דזאבר |  1 אמפסי •  2 באקה •  3  •  4 בייה •  5 בטובינסיקה •  6 צ'יבולה •  7 דיאנגאנה •  8 מוטוסמי •  9  •  10 בונגונדה •   11 סילאס •  12 ז'. קיימבה • 13 אליה •  14 קאקוטה • 15 בושירי • 16 ברטו • 17 בקאמבו • 18 פיקל • 19 מיילה • 20 ויסה • 21 סיאדי • 22 אמבמבה • 23 באנזה • 24 קאלולו • 25 א. קיימבה • 26 מסואקו • מאמן: דזאבר | הרפובליקה הדמוקרטית של קונגו |
אריק גירדווד

| --- | --- |

סר אריק גירדווד
 לידה:  14 באוקטובר 1876 בלפסט, אירלנד, בריטניה הממלכה המאוחדת
 פטירה:  24 במאי 1963 (בגיל 86) טוצ'סטר (אנ'), נורת'האמפטונשייר, אנגליה, בריטניההממלכה המאוחדת
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 השכלה:  האקדמיה המלכותית של בלפסט 
 השתייכות:  הצבא הבריטי צבא בריטניה
 תקופת הפעילות:  1899–1935 (כ־36 שנים)
 דרגה:  מייג'ור גנרל
 תפקידים בשירות
 מפקד "בריגדת הרובאים הסקוטית ה-156" (אנ') (1916-1917) מפקד הדיוויזיה ה-74 (יומנרי) (1917-1919) מפקד בריגדת הרגלים התשיעית (אנ') (1919) מפקד הדיוויזיה השלישית (1919-1924) מפקד הצבא הבריטי בעיראק (1924-1926) מפקד הצבאי במחוז בומביי (1926-1927) מפקד האקדמיה הצבאית המלכותית בסנדהרסט (1927-1931) מפקד גזרת צפון אירלנד (אנ') (1931-1935)
 פעולות ומבצעים
 מלחמת הבורים מלחמת העולם הראשונה • המערכה בגליפולי • המערכה על סיני וארץ ישראל • החזית המערבית
 עיטורים
  חבר במסדר האמבט  עמית במסדר מיכאל הקדוש וג'ורג' הקדוש  אביר מפקד במסדר האימפריה הבריטית
 
מייג'ור גנרל סר אריק גירדווד (באנגלית: Sir Eric Stanley Girdwood;‏ 14 באוקטובר 1876 - 24 במאי 1963) היה קצין בכיר בצבא בריטניה. השתתף במלחמת הבורים ובמלחמת העולם הראשונה במהלכה לחם, כמפקד בריגדה ובהמשך כמפקד דיוויזיה, במערכה בגליפולי, במערכה על סיני וארץ ישראל, ובחזית המערבית. לאחר תום המלחמה מילא שורה של תפקידים בכירים בצבא בריטניה עד פרישתו.
ביוגרפיה > ראשית חייו

גירדווד נולד ב-1876 ברובע סטרנדטאון (אנ') שבעיר בלפסט (אירלנד), אח צעיר לבלאנש-אמה גירדווד ואוסטין-קלוד גירדווד. בנעוריו למד ב"אקדמיה המלכותית של בלפסט" (אנ'). במאי 1899, עם סיום לימודיו, הוצב כלוטננט משנה בבטליון השני של "רגימנט הרובאים הסקוטי" (אנ').
ביוגרפיה > קריירה צבאית > מלחמת הבורים

ב-1899, עם תחילת שירותו הצבאי, נשלח גירדווד, עם הבטליון בו שירת, להשתתף במלחמת הבורים השנייה בדרום אפריקה. עם הגיעו נלחם הבטליון במערכה שניהלו הבריטים לשחרור המצור על העיר ליידיסמית' (אנ') שבמחוז קוואזולו-נטאל. במסגרת מערכה זו השתתף גירדווד ב"קרב קולנסו" (אנ') (דצמבר 1899), "קרב ואאל קרנץ" (אנ') (פברואר 1900) ו"קרב גבעות טוגלה" (אנ') (פברואר 1900).
גירדווד המשיך לשרת בדרום אפריקה עד סיום מלחמת הבורים ביולי 1902 ואז חזר עם יחידתו לאנגליה. בתקופת שירות זו הועלה לדרגת לוטננט.
ביוגרפיה > קריירה צבאית > טרום מלחמת העולם הראשונה

גירדווד המשיך לשרת ב"רגימנט הרובאים הסקוטי" שצורף ל"בריגדת הרובאים הסקוטית ה-156" (אנ'). ב-1911 הועלה לדרגת מייג'ור.
ביוגרפיה > קריירה צבאית > מלחמת העולם הראשונה

ב-1915, לאחר פרוץ מלחמת העולם הראשונה, נשלח גירדווד, עם הרגימנט הסקוטי, למערכה בגליפולי. בשלהי אותה שנה, לאחר הכישלון במערכה זו, פונה הרגימנט למצרים ובתחילת 1916 מונה גירדווד למפקד "בריגדת הרובאים הסקוטית ה-156" (אנ') שהייתה אחת מהבריגדות של הדיוויזיה ה-52 "Lowland". בתקופת שירותו בתפקיד זה נלחם עם הבריגדה בקרבות שנערכו בסיני וביניהם קרב רומני וההתקדמות למבואות עזה.
בתחילת 1917 הוקמה הדיוויזיה ה-74 (יומנרי) באל עריש וגירדווד מונה למפקדה (תחת פיקודו של לוטננט גנרל פיליפ צ'טווד מפקד הקורפוס ה-20) והועלה לדרגת מייג'ור גנרל. בתקופה זו נלחמה הדיוויזיה בקרב עזה השני, קרב באר שבע, קרב תל חווילפה, קרב תל א-שריעה ותל הוריירה, קרב עזה השלישי, כיבוש ירושלים, כיבוש יריחו וכיבוש בקעת הירדן. רוב הקרבות נעצרו במהלך 1917 לאחר שהבריטים ייצבו את קו שתי העוג'ות.
באפריל-מאי 1918 ערך הצבא הבריטי שינוי מעמיק בסדר הכוחות שהיו פרושים בארץ ישראל. בתהליך זה נשלחו חלק גדול מהיחידות האנגליות לחזית המערבית בצרפת ובמקומן הובאו לארץ ישראל יחידות מהודו, אוסטרליה וניו זילנד. במסגרת השינוי נשלחה הדיוויזיה ה-74 לחזית המערבית.
במאי 1918 הגיע גירדווד בראש הדיוויזיה למרסיי והחלה להתארגן ללחימה. הקרבות הראשונים של הדיוויזיה החלו רק ביולי אותה שנה והיא השתתפה במתקפת מאה הימים, הקרב השני על הסום וקרב אפי (אנ'). עד סיום המלחמה, בנובמבר 1918, הגיעה הדיוויזיה לסביבת העיר טורניי שבבלגיה.